-{Hallelujah}- (; у преводу "Алилуја") песма је на хебрејском језику која је у извођењу Гали Атари и групе -{Milk and Honey}- победила на Песми Евровизије 1979. у Јерусалиму. Била је то уједно и друга узастопна победа Израела у њиховом седмом узастопном наступу на том такмичењу. Аутори песме су Коби Ошрат који је написао музику и Шимрит Ор који је написао текст на хебрејском језику. Песма је рађена у форми поп баладе и представља „захвалу Богу за сва добра која је подарио свету”. Била је то уједно и прва и једина песма религиозне тематике која је победила на Евросонгу.